Episyrphus balteatus

Episyrphus balteatus sirfidoen familiako intsektua da. 

Sirfidoetan ohikoa den bezala erlearen edo liztorraren itxura du eta nekazaritzarako onuragarria da, beldarrak zerealen landare-zorrietaz elikatzen baitira. 

 Deskribapena 
Intsektu txikia da, 9-12 mm artean neurtzen du. Abdomen beltzean laranja-hori koloreko marra zabalak ditu, marra beltz estuagoek zeharkatzen dituztenak. Kolore beltzaren eta laranjaren arteko proportzioa pupa garaiaren iraupenak eta tenperaturak markatzen du.

Toraxa grisa da eta begi konposatu handiak ditu buruan, arraren begiak handiagoak dira emearenak baino.

 Bizi zikloa 
Emeak landare-zorrien koloniatan jartzen ditu arrautzak eta handik jaiotzen diren beldarrak afido horietaz elikatzen dira. Helduak aldiz lorez lore ibiltzen dira nektarraz eta polenaz elikatzen baitira, horregatik espezie polinizatzailea da.

 Habitata eta banaketa 
Lorategietan, zelaietan eta baso eta bide ertzetan ikustea ohikoa da.

Europan bereziki ugaria da eta migratzailea da. Europa ipar-hego zeharkatzen du eta ondoren iparraldera itzultzen da urtero. Hegoaldera Afrika iparralderaino eta ekialdera Japoniaraino iristen da.

 Genoma 
2022an Episyrphus balteatus genoma guztia sekuentziatu zen eta 2023an argitaratu zen.

 Iruditegia 

 Erreferentziak 

 Kanpo estekak 

Kategoria:Syrphidae
Kategoria:Euskal Herriko dipteroak